Ugurdžans Čakirs
Ugurdžans Čakirs (turku: Uğurcan Çakır; dzimis 1996. gada 5. aprīlī) ir Turcijas futbolists, kurš spēlē vārtsarga pozīcijā un pārstāv Turcijas futbola izlasi. Kopš 2014. gada Čakirs spēlē Turcijas Superlīgas komandā Trabzonspor. Ar Trabzonspor komandu 2022. gadā kļuvis par Turcijas Superlīgas uzvarētāju. Turcijas futbola izlases rindās debitējis 2019. gadā. Pārstāvējis izlasi 2020. un 2024. gada Eiropas čempionātā.